open-index/open-wikipedia-markdown huggingface dataset:
Diggi-Loo Diggi-Ley

**"Diggi-Loo Diggi-Ley"** é unha canción do grupo sueco Herrey's que gañou o Festival de Eurovisión 1984 representando a Suecia.

No festival celebrado en Luxemburgo, foi a canción interpretada no primeiro lugar. Ao final da votación recibía 145 puntos, sendo declarada gañadora. Foi un resultado sorprendente, xa que as destacadas para a vitoria nas apostas previas ó festival eran a canción italiana ("I treni di Tozeur", de Alice e Franco Battiato) e a irlandesa ("Terminal 3", de Linda Martin).

Herrey's gravaron tamén unha versión en inglés titulada *Golden Shoes* (*zapatos dourados*).

## Posición nas listas 
## Versións 
* A banda de heavy metal sueca Black Ingvars fixeron unha versión de "Diggi-Loo Diggi-Ley" no seu álbum de 1998 *Schlager Metal*.
* Meiju Suvas fixo unha versión en finés.
* A banda de bubblegum dance Small Talk fixeron unha versión en inglés no seu álbum de 2001 *Eurovision*.
* O cantante chipriota John Karayiannis lanzou *Diggiloo Diggiley* como segundo sinxelo após representar a Chipre no Festival de Eurovisión 2015.

## Notas 
## Véxase tamén 
### Outros artigos 
* Suecia no Festival de Eurovisión
Chasma

Denomínase **Chasma** (*plural: chasmata*) na xeoloxía planetaria, as depresións (ou canóns) alargadas e normalmente bastante profundas que existen nos astros (exceptuando a Terra) do Sistema Solar.

## Notas
Fácula

Normalmente na xeoloxía planetaria, reciben o nome de **facula** (*plural: faculae*, palabra procedente do latín que significa *mancha, manchas*), grandes *manchas* de albedo brillante que existen nos astros (exceptuando a Terra) do Sistema Solar.

## Notas
Insula

miniatura|
Normalmente na xeoloxía planetaria, reciben o nome de **insula** (*plural: insulae*, palabra procedente do latín que significa *illa, illas*), illas ou áreas illadas do terreo circundante (ou case illadas por completo) por lagos ou mares líquidos (este líquido non ten por que ser auga) que existen nos astros (exceptuando a Terra) do Sistema Solar.

## Notas
Universidade de Palencia

A **Universidade de Palencia** foi unha institución de ensino española activa durante o século XIII. Durante o ano 2012 celebrouse o seu 800 aniversario.

## Historia 
Tivo a súa orixe no **Studium Generale** de Palencia, o primeiro que houbo en España, anterior ao da Universidade de Salamanca. Nel ensinábanse Teoloxía e Artes (Trivium e Cuadrivium). Durante o século XIII, a Coroa de Castela, ao igual que se estaba a facer noutros lugares de Europa, favoreceu a creación de institucións de ensino participando activamente no seu desenvolvemento. O xurdimento das universidades en Castela foi impulsado por iniciativa dos monarcas, aproveitando a existencia de escolas episcopais.

A data da súa fundación adóitase situar entre 1208 e 1212, durante o reinado de Afonso VIII de Castela, segundo algúns autores por iniciativa do bispo electo Tello Téllez de Meneses, e segundo outros do de Osma Rodrigo Jiménez de Rada, pero o certo é que moito antes existía xa o studium generale de Palencia. Proba diso é que se ten constancia de que nel estudaba Santo Domingo de Guzmán alá polo ano 1184, e que se conservaron varias leccións impartidas en Palencia polo mestre Ugolino de Sesso cara ao 1196, todo isto antes da fundación universitaria.

Afonso VIII de Castela favoreceu enormemente a universidade palentina dotándoa de importantes recursos económicos e contribuíndo a elevar o nivel do ensino impartido nas súas aulas coa chegada de mestres estranxeiros, sobre todo de Francia e Italia. Neste centro universitario o ensino centrábase nas artes, a teoloxía e os estudos de tipo xurídico. Entre os mestres da primeira época encontrábanse don Odo, Lanfranco, Fornelino e Guillermo Lombardo.

Tras o falecemento de Afonso VIII, acaecido en 1214, o estudo xeral de Palencia entrou en crise, agravada co paso dos anos. Malia os esforzos do monarca Fernando III de Castela por revitalizar a universidade e a protección do papa Honorio III, esta crise non puido evitarse. No ano 1263, cando a Universidade de Palencia estaba próxima á súa desaparición, o papa Urbano IV protagonizou o último esforzo por mantela concedéndolle os mesmos privilexios cos que contaba a Universidade de París.

## Notas
Festival de Eurovisión Júnior 2003

O **Festival de Eurovisión Júnior 2003** foi a primeira edición do Festival de Eurovisión Júnior. Foi realizado o día 15 de novembro, en Copenhaguen, Dinamarca. Os presentadores foron Camilla Ottesen e Remee, o festival foi vencido por Dino Jelusić, de sete anos, que representou a Croacia coa canción "Ti Si Moja Prva Ljubaj" (Ti es o meu primeiro amor).

Os dereitos de transmisión do concurso tamén foron adquiridos por organismos de radiodifusión en Finlandia (YLE), Kosovo (RTK), Serbia e Montenegro (RTS / RTCG), Estonia (ETV), Alemaña (Kika) e Australia (SBS).

## Resultados 
## Véxase tamén 
* Festival de Eurovisión Júnior
* Festival de Eurovisión 2003
Festival de Eurovisión Júnior 2005

O **III Festival de Eurovisión Júnior** celebrouse o 26 de novembro de 2005, nun esforzo conxunto das cadeas de televisión nacionais belgas VRT e RTBF. Transmitiuse en vivo dende o Ethias Arena en Hasselt, Bélxica.

O lema do festival foi ''Let's get loud* (*Imos a ser ruído'', en galego).

O festival foi visto por 8.500 persoas en vivo no Ethias Arena, incluíndo ao Príncipe Lourenzo, e por 80 millóns de telespectadores no mundo.

## Participantes 
## Notas 
## Véxase tamén 
### Outros artigos 
* Festival de Eurovisión Júnior
* Festival de Eurovisión 2005
Symphurus

***Synphurus*** é un xénero de peixes teleósteos da orde dos pleuronectiformes, suborde dos pleuronectoideos, familia dos cinoglósidos e subfamilia dos sinfurinos.

## Características 
As especies do xénero *Symphurus* distínguense, entre outras, polas seguintes características:

* *Symphurus arawak*
* *Symphurus atramentatus*
* *Symphurus atricaudus*
* *Symphurus australis* 
* *Symphurus bathyspilus* 
* *Symphurus billykrietei*
* *Symphurus callopterus*
* *Symphurus caribbeanus* 
* *Symphurus chabanaudi*
* *Symphurus civitatium*
* *Symphurus diabolicus*
* *Symphurus diomedeanus*
* *Symphurus elongatus*
* *Symphurus fasciolaris*
* *Symphurus fuscus*	 
* *Symphurus gilesii* 
* *Symphurus ginsburgi*
* *Symphurus gorgonae*
* *Symphurus hondoensis*	 
* *Symphurus insularis* 
* *Symphurus jenynsi*
* *Symphurus kyaropterygium*	 
* *Symphurus leei*
* *Symphurus ligulatus*
* *Symphurus lubbocki* 
* *Symphurus luzonensis*	 
* *Symphurus macrophthalmus*	 
* *Symphurus maculopinnis*	 
* *Symphurus maldivensis* 
* *Symphurus marginatus*
* *Symphurus marmoratus*	 
* *Symphurus megasomus*
* *Symphurus melanurus*
* *Symphurus melasmatotheca*
* *Symphurus microlepis*
* *Symphurus microrhynchus*	 
* *Symphurus minor*
* *Symphurus monostigmus* 
* *Symphurus multimaculatus*
* *Symphurus nebulosus*
* *Symphurus nigrescens*
* *Symphurus normani*
* *Symphurus novemfasciatus*	 
* *Symphurus ocellaris*
* *Symphurus ocellatus*
* *Symphurus oculellus* 
* *Symphurus oligomerus*
* *Symphurus ommaspilus*
* *Symphurus orientalis* 
* *Symphurus parvus*
* *Symphurus pelicanus*
* *Symphurus piger*
* *Symphurus plagiusa*
* *Symphurus plagusia*
* *Symphurus prolatinaris*
* *Symphurus pusillus*
* *Symphurus regani*
* *Symphurus reticulatus*
* *Symphurus rhytisma*
* *Symphurus schultzi*	 
* *Symphurus septemstriatus*
* *Symphurus stigmosus*
* *Symphurus strictus*
* *Symphurus tessellatus* 
* *Symphurus thermophilus*
* *Symphurus trewavasae*
* *Symphurus trifasciatus*
* *Symphurus undatus*	 
* *Symphurus undecimplerus*
* *Symphurus urospilus*
* *Symphurus vanmelleae*
* *Symphurus variegatus*
* *Symphurus varius*
* *Symphurus williamsi*
* *Symphurus woodmasoni*

## Notas 
## Véxase tamén 
### Bibliografía 
* Moyle, P. & J. Cech (2000): *Fishes: An Introduction to Ichthyology*, 4a. edición, Upper Saddle River, New Jersey, USA: Prentice-Hall.
* Nelson, Joseph S. (2006): *Fishes of the World*. Nova York: John Wiley & Sons, Inc. ISBN 0-471-25031-7.
* van der Land, J.; Costello, M. J.; Zavodnik, D.; Santos, R. S.; Porteiro, F. M.; Bailly, N.; Eschmeyer, W. N. & Froese, R. (2001): "Pisces", en: Costello, M. J. *et al*., eds. *European register of marine species: a check-list of the marine species in Europe and a bibliography of guides to their identification*. París: Muséum national d'Histoire naturelle. Collection Patrimoines Naturels, **50**: 357-374. ISBN 2-85653-538-0.

### Outros artigos 
* Pleuronectiformes
* Cinoglósidos

### Ligazóns externas 
* *Symphurus* Rafinesque, 1810 no SIIT.
* *Symphurus* en ADW.
* *Symphurus* en Encyclopedia of Life.
Circuíto de Phillip Island

O circuíto de **Phillip Island** é un autódromo situado na illa de Phillip Island en Victoria, Australia. Conta cun trazado de 4.445 metros. Foi inaugurado no ano 1956, aínda que por diversas razóns, tivo varios peches e reinauguracións nos anos 1966 e 1989.
[miniatura|left|[Casey Stoner correndo no Campionato do mundo de motociclismo 2010.]]

Antes da aparición do actual circuíto, disputábanse carreiras de motociclismo en circuítos urbanos feitos nas estradas da illa.

Neste autódromo dispútanse: o Campionato do Mundo de Motociclismo, o Campionato do mundo de Superbikes, o V8 Supercars e moitas outras competicións motociclistas e automobilísticas locais.

## Véxase tamén 
### Outros artigos 
* Phillip Island

### Ligazóns externas 
* Páxina oficial do circuíto
Catedral de Roda de Isábena

A **catedral de San Vicente mártir de Roda de Isábena** é unha catedral románica que foi sede da diocese de Roda-Barbastre entre 887 e 1149, ano no que foi trasladada ó bispado de Lleida. Roda é a localidade española máis pequena cunha sede catedralicia, se ben deixou de ser sede episcopal no ano 1851 e actualmente só é un centro parroquial aberto a culto.

O edificio data dos séculos XI e XII, aínda que foi obxecto de importantes reformas no século XVIII, no cal se construíu o pórtico sur e a torre que destaca nesa fachada. Consérvase o sepulcro de San Ramón de Roda, que foi bispo de Roda-Barbastre, e a furna funeraria de San Valero, bispo de Zaragoza.

Foi declarada Monumento Nacional en 1924. O seu valor histórico e cultural converteuna nun centro de atracción turística.

## Notas 
## Véxase tamén 
### Ligazóns externas 
* Panorámica do claustro da catedral  
* Panorámica da ábsida da catedral
Basílica de Santo Apolinario o Novo

A **basílica de Santo Apolinario o Novo** (en ) atópase na cidade de Rávena, na rexión histórica da Romaña (Italia), que actualmente forma parte da rexión de Emilia-Romaña. Está dedicada a santo Apolinario. Ergueuse por vontade de Teodorico o Grande no ano 505 para o culto ariano da súa xente, aínda que se consagrou ó culto católico no século VI, sendo dedicada a Martiño de Tours. A igrexa conta cun nártice. Dende o século IX a basílica leva o nome actual; o apelativo de *Nuovo* foille dado para distinguila doutra igrexa máis antiga chamada de Sant'Apollinare in Veclo.

A basílica de Santo Apolinario o Novo foi inscrita pola UNESCO na lista do Patrimonio da Humanidade en 1996 baixo o grupo de monumentos paleocristiáns de Rávena.

## Notas 
## Véxase tamén 
### Ligazóns externas 
* Banca Dati Mosaico CIDM
Atheresthes

[miniatura|250px|*[Atheresthes evermanni*.]]
***Atheresthes*** é un xénero de peixes teleósteos da orde dos pleuronectiformes, suborde dos pleuronectoideos, familia dos pleuronéctidos e subfamilia dos pleuronectinos.

## Taxonomía 
O xénero foi descrito, segundo o WoRMS e a FishBase, en 1880 polos ictiólogos norteamericanos David Starr Jordan e Charles Henry Gilbert.

Porén, o SIIT considera inválido o nome *Atheristhes*, admitíndoo como sinónimo de *Reinhardtius*, definido por Guill en 1861.

### Etimoloxía 
O nome *Atheresthes* deriva, seguindo algún etimoloxistas, dos nomes do grego antigo ἀθήρα *athḗra*, "espigón", "papila", e Ἀστυάναξ *Astyánax* "Astíanax", heroe da mitoloxía grega, fillo de Heitor e Andrómaca e neto de Príamo, rei de Troia; este nome significa "o protector da cidade", de ἄστυ *asty* ("cidade") e ἄναξ *ánax* ("dono").

### Especies 
As únicas dúas especies recoñecidas hoxe en día no xénero son:
* *Atheresthes stomias* (Jordan & Gilbert, 1880) - a palmeta do Pacífico.

## Notas 
## Véxase tamén 
### Bibliografía 
* Lahuerta Mouriño, F. e Vázquez Álvarez, F. X. (2000): *Vocabulario multilingüe de organismos acuáticos*. Santiago de Compostela: Xunta de Galicia / Termigal. ISBN 84-453-2913-8.
* Nelson, Joseph S. (2006): *Fishes of the World*. Nova York: John Wiley & Sons, Inc. ISBN 0-471-25031-7.
* van der Land, J.; Costello, M. J.; Zavodnik, D.; Santos, R. S.; Porteiro, F. M.; Bailly, N.; Eschmeyer, W. N. & Froese, R. (2001): "Pisces", en: Costello, M. J. et al., eds. *European register of marine species: a check-list of the marine species in Europe and a bibliography of guides to their identification*. París: Muséum national d'Histoire naturelle. Collection Patrimoines Naturels, **50**: 357-374. ISBN 2-85653-538-0.

### Outros artigos 
* Pleuronectiformes
* Pleuronéctidos

### Ligazóns externas 
* *Atheresthes* no NCBI.
* *Atheresthes* en Catalog of Fishes. Para ver a discusión sistemática .
Atheresthes evermanni

***Atheresthes evermanni*** é unha especie de peixe teleósteo da orde dos pleuronectiformes, suborde dos pleuronectoideos, familia dos pleuronéctidos, subfamilia dos pleuronectinos, coñecida en galego como **palmeta xaponesa**.

## Taxonomía 
A especie foi descrita en 1904 polos ictiólogos norteamericanos David Starr Jordan e Charles Henry Gilbert.

Porén, o SIIT considera inválido o nome da especie *Atheristhes evermanni** Jordan & Starks, 1904, xa que identifica o xénero *Atheristhes* con *Reinhardtius* Guill, 1861 e, polo tanto, este servizo denomina a especie como *Reinhardtius evermanni* (Jordan & Starks, 1904).

## Características 
* Corpo ovalado, deprimido, de perfil romboidal (sobre todo polas aletas dorsal e anal, que son máis altas na rexión central do corpo).
* Pode alcanzar unha lonxitude máxima de até 1 m, aínda que usualmente os exeplares capturados roldan como máximo os 54 cm, e chegar a pesar até 8,5 kg.

## Bioloxía 
; Nutrición

A dieta da palmeta xaponesa consiste en peixes e diversos animais bentónicos, como luras, sepias, gambas, camaróns, anfípodos, misidáceos, e moitos moluscos e vermes mariños, aínda que a máis importante das súas presa é o abadexo de Alasca (*Gadus chalcogramma*), que representou do 63 ao 86 % do contido estomacal nun estudo realizado por Wilderbuer *et al*.

## Pesca 
A palmeta xaponesa é unha importante especie pesqueira que se captura activamente na súa área de dispersión, o Pacífico noroeste. A súa importancia económica desenvolveu un amplo mercado. As súas capturas aumentaron de 1.183 t en 2007 a 19.662 t en 2010 (antes de 2007, como quedou dito, a especie non se distinguían, desde o punto de vista pesqueiro, as dúas especies do xénero *Atheresthes*); estímase que aproximadamente o 10 % da capturas de *Atheresthes stomias* eran de palmeta xaponesa. A biomasa total estimouse en 128.800 t en 2010.

## Notas 
## Véxase tamén 
### Bibliografía 
* Lahuerta Mouriño, F. e Vázquez Álvarez, F. X. (2000): *Vocabulario multilingüe de organismos acuáticos*. Santiago de Compostela: Xunta de Galicia / Termigal. ISBN 84-453-2913-8.
* Nelson, Joseph S. (2006): *Fishes of the World*. Nova York: John Wiley & Sons, Inc. ISBN 0-471-25031-7.
* van der Land, J.; Costello, M. J.; Zavodnik, D.; Santos, R. S.; Porteiro, F. M.; Bailly, N.; Eschmeyer, W. N. & Froese, R. (2001): "Pisces", en: Costello, M. J. et al., eds. *European register of marine species: a check-list of the marine species in Europe and a bibliography of guides to their identification''. París: Muséum national d'Histoire naturelle. Collection Patrimoines Naturels, **50**: 357-374. ISBN 2-85653-538-0.

### Outros artigos 
* Pleuronectiformes
* Pleuronéctidos
* *Atheresthes*
* *Atheresthes stomias*

### Ligazóns externas 
* *Atheresthes evermanni* en Encyclopedia of Life.
* *Atheresthes evermanni* no NCBI.
* Imaxes de *Atheresthes evermanni* en FishBase.
Toxoplasmose

A **toxoplasmose** é unha enfermidade infecciosa ocasionada polo protozoo *Toxoplasma gondii*, un parasito intracelular obrigado. A toxoplasmose pode causar infeccións leves e asintomáticas, así como infeccións mortais que afectan maiormente ao feto, ocasionando a chamada toxoplasmose conxénita. Tamén pode revestir gravidade cando afecta a inmunodeprimidos como infectados polo VIH sen tratamento antiretroviral efectivo. Considérase a enfermidade como unha zoonose, o cal significa que, de modo habitual, transmítese desde os animais aos seres humanos a través de diferentes vías de contaxio, sendo os hospedadores definitivos o gato e outras seis especies de felinos.

As medidas de prevención son particularmente importantes nas mulleres embarazadas e consisten en normas xerais de hixiene para evitar a transmisión por alimentos ou auga contaminada, non consumir carne crúa ou mal cociñada e evitar o contacto con feces de gato.

## Historia 
Foi demostrado por primeira vez en 1908 por Nicolle e Manceaux en roedores do norte de África e, no mesmo ano, por Splendore no Brasil; demostrouse definitivamente que o toxoplasma producía unha enfermidade no ser humano en 1939 cando Wolfe, Cosen e Paine describiron varios casos de encefalomielite neonatal fatal causados por infeccións conxénitas deste parasito. Pouco despois atopáronse varios casos dunha infección adquirida, pero o parasito espertou interese só como axente causal dunha enfermidade conxénita rara. A capacidade patóxena do parasito fíxose máis evidente coas descricións case simultáneas de probas cutáneas, de fixación de complemento e de tintura, e posteriormente, doutras probas diagnósticas. Estas probas empregáronse dabondo para demostrar que Toxoplasma frecuentemente infecta o ser humano e os animais, e que a toxoplasmose conxénita é só unha manifestación illada da variedade de manifestacións dunha enfermidade relativamente común.

## Notas
Basílica de San Francisco de Asís

A **Basílica Papal de San Francisco** (en , en ) atópase en Asís, na rexión italiana de Umbría, e é Patrimonio da Humanidade dende o ano 2000. Lugar da glorificación de San Francisco de Asís, distínguense nela dúas partes fundamentais: a **Basílica inferior**, baixa e escura, e a **Basílica superior**, espazosa e luminosa. Esta distribución interpretouse de xeito simbólico: a primeira representaría a vida de penitencia, mentres que a segunda simbolizaría a gloria.

A basílica forma parte de todo un complexo monumental franciscano. En fronte do atrio que precede o ingreso da basílica inferior atópase o ex Oratorio de San Bernardino, construído para a Terceira orde de San Francisco por oficiais longobardos arredor da metade do século XV. Tralo portal, éntrase no Sacro Convento que, ademais da comunidade de Freires Menores Conventuais, encargados da custodia da basílica, actualmente aloxa o Instituto Teolóxico de Asís (ITA), o Instituto de Ciencias Relixiosas (ISSRA), un Centro de documentación e un importante fondo de documentos e libros especializados en temas franciscanos.

A basílica ten grande importancia dende o punto de vista relixioso, xa que é a sede da Orde Franciscana e trátase dunha parada obrigada para moitos peregrinos durante a súa viaxe a Roma, e dende o punto de vista artístico, por contar con obras como *A vida de San Francisco* nos frescos de Giotto.

## Notas 
## Véxase tamén 
### Ligazóns externas 
* Páxina oficial
Schizosaccharomyces

***Schizosaccharomyces*** é un xénero de lévedos que realizan a fisión binaria. Viven como saprófitos en exsudados azucrados de plantas. O xénero está bastante illado sistematicamente do resto dos fungos e clasifícase na súa propia clase. Divídese por fisión binaria medial, de aí que a estes lévedos se lles chame lévedos de fisión (o que os diferencia dos lévedos de xemación como *Saccharomyces*). A especie mellor estudada é *S. pombe*. Actualmente están descritas catro especies deste xénero, que son: *S. pombe*, *S. japonicus*, *S. octosporus* e *S. cryophilus*. Igual que o lévedo emparentado distantemente *Saccharomyces cerevisiae*, *S. pombe* é un importante organismo modelo para estudar a bioloxía dos eucariotas. É especialmente útil en estudos evolutivos porque se cre que diverxiu da liñaxe de *Saccharomyces cerevisiae* hai entre 300 millóns e 1.000 millóns de anos.

## Notas 
## Véxase tamén 
### Ligazóns externas 
* diArk - Schizosaccharomyces
Ramón Pérez Cabaleiro

**Ramón Pérez Cabaleiro**, finado o 1 de setembro de 1936, foi un político galego.

## Traxectoria 
En 1930 foi elixido presidente da Sociedad Liceo Casino do Porriño e en 1931 era o presidente da Federación de Trabajadores do Porriño. Presidente da Federación Agraria Municipal. Representando á Federación Agraria participou na reunión do 27 de xaneiro de 1936 de constitución do Comité de Izquierdas da Fronte Popular. Co triunfo da Fronte Popular nas eleccións de febreiro foi nomeado concelleiro e elixido primeiro tenente alcalde do concello o 10 de marzo. Foi elixido compromisario para a elección do presidente da República. Co golpe de Estado do 18 de xullo de 1936 foi detido. Foi asasinado o 1 de setembro con José Cordal Yáñez e Severo Boente. O seu cadáver apareceu na estrada de Salceda de Caselas-O Porriño.

## Notas 
## Véxase tamén 
### Bibliografía 
*
Basílica de San Vidal de Rávena

A **basílica de San Vidal de Rávena** (en ) é un dos templos máis importantes da arte bizantina que, coma outras da cidade de Rávena, foi reformada por desexo expreso do emperador  Xustiniano I a partir de construcións anteriores a fin de acelerar a integración dos territorios conquistados ó imperio Bizantino.

A obra financiouse cos cartos do banqueiro Xuliano Arxentario (Iulianus Argentarius), de quen se sabe pouca cousa: era de orixe grega e tamén patrocinou a construción da basílica de Santo Apolinar in Classe. Foi supervisada polo arcebispo da cidade, Maximiano de Rávena, quen a consagrou no ano 547. Todos estes personaxes aparecen na decoración de mosaicos que se fixo entre os anos 546 e 548, ano da morte da emperadriz Teodora. Estes mosaicos son un bo exemplo das artes figurativas bizantinas e dan unha idea de como puideron ser construídas estas obras durante a querela iconoclasta dos séculos VII e VIII e a caída de Bizancio en mans dos turcos otománs: en San Vidal as obras preserváronse, en primeiro lugar, porque Rávena posiciounouse en contra dos iconoclastas e, en segundo lugar, porque a cidade xa non era bizantina durante a invasión turca. Por estas razóns, as imaxes salváronse de ámbalas dúas catástrofes artísticas.

No ano 1960, a igrexa de San Vidal recibiu o título de basílica menor polo papa Xoán XXIII. Está incluída, xunto con outros monumentos de Rávena, na lista de Patrimonio da Humanidade da UNESCO dende o ano 1996, dentro da serie "Monumentos paleocristiáns de Rávena".

## Notas 
## Véxase tamén 
### Ligazóns externas 
* Banca Dati Mosaico CIDM
Last Dinosaurs

**Last Dinosaurs** é un grupo musical australiano de indie rock formado en Brisbane, Queensland. O grupo está formado polo vocalista e guitarrista Sean Caskey, o guitarrista Lachlan Caskey, o baixo Michael Sloane e o batería Dan Koyama. Koyama e os irmáns Caskey son de ascendencia xaponesa, e o grupo fai xiras e visitas frecuentes nese país.

O seu primeiro EP *Back from the Dead* saíu en 2010, e o seu primeiro álbum de estudio *In a Million Years*  (2012) recibiu boas críticas dos medios australianos, como Triple J, entre outros.

O 1 de maio de 2015, Last Dinosaurs lanzou "Evie", o primeiro sinxelo do seu segundo álbum.

## Discografía 
;Álbums de estudio
**In a Million Years* (2012)
**Wellness* (2015)
**Yumeno Garden* (2018)
**From Mexico with Love* (2022)
;EPs
**Back From The Dead* (2010)
**Last Dinosaurs on Audiotree Live* (2019)

## Notas 
## Véxase tamén 
### Ligazóns externas 
*Páxina oficial
DTM 2015

O **DTM 2015** é a 16ª tempada do Deutsche Tourenwagen Masters. A tempada comezou o 2 de maio en Hockenheim e rematará o 18 de outubro no mesmo lugar de inicio, logo de disputárense 18 carreiras en 9 fins de semana diferentes. Marco Wittmann é o defensor do título de pilotos.

## Equipos e pilotos 
## Calendario 
## Estatísticas do campionato 
### Sistema de puntuación 
Este é o sistema de puntuación que se utiliza en todas as carreiras do campionato.

### Campionato de pilotos 
|valign="top"|

**Negra** – Pole
*Cursiva* – Volta rápida
† Pilotos que non terminaron o Gran Premio, pero se clasificaron ao completar máis do 90% da distancia de carreira.
|}

### Campionato de Marcas 
O campionato de marcas é un campionato no que gaña a marca de coches que máis puntos consegue. Para esta puntuación conta o resultado de cada piloto xa que as tres marcas teñen 8.

## Véxase tamén 
### Outros artigos 
* DTM

### Ligazóns externas 
* Páxina oficial do DTM
Síndic de Greuges de Cataluña

O **Síndic de Greuges** (*Síndico de Agravios* en galego) é o defensor do pobo de Cataluña. É unha das institucións da Generalitat de Cataluña e as súas funcións están definidas nos artigos 78 e 79 do Estatuto de Autonomía. A súa misión é garantir o dereito de todos os cidadáns a unha bona administración gobernamental. Atende as queixas das persoas que se atopen desamparadas pola actuación ou falta de actuación das administracións. A figura do Síndic ten precedentes históricos nas asembleas de paz e tregua do século XI e nos *provisors de greuges* da Idade Media.
Os Síndics de Greuges de Cataluña foron os seguintes:
*Frederic Rahola i d'Espona: 1984-1992
*Anton Cañellas i Balcells: 1993-2004
*Rafael Ribó i Massó: 2004-actualidade

## Véxase tamén 
### Ligazóns externas 
* Síndic de Greuges de Catalunya
Fuet

O **fuet**, tamén coñecido como **espetec**, **tastet**, **petador** ou **secallona**, é un embutido típico de Cataluña. É unha longaínza fina, longa e recta. Está feito con febra de porco, touciño picado e adobado con pementa negra e sal, e embutido en tripas de porco. É habitual que durante o seu proceso de repouso se formen na súa capa externa unhas manchas brancas.

Actualmente, o centro xeográfico da creación de fuet é a comarca de Osona, onde se utiliza o porco de Vic como base, aínda que se fai en toda Cataluña. Tamén ten moita fama o fuet de Olot.
Le Mans

**Le Mans** é unha localidade francesa, capital do departamento de Sarthe, na rexión do País do Loira. Os habitantes da cidade de Le Mans son denominados *manceaux* en francés. No 2010 tiña unha poboación de 143.240 habitantes e unha superficie de 52'81 quilómetros cadrados.

## Véxase tamén 
### Outros artigos 
* Circuíto de Le Mans

### Ligazóns externas 
* Páxina da cidade
Tycho (músico)

**Scott Hansen** é un músico estadounidense máis coñecido polo seu alcume artístico **Tycho**. É un artista e produtor de música ambient procedente de San Francisco que tamén é coñecido como **ISO50** pola súa obra fotográfica e de deseño. En decembro de 2014, Tycho asinou con Ghostly International, pero traballara anteriormente con Merck Records e Gammaphone Records. A súa música é unha mestura de sintetizadores downtempo e melodías ambient. O seu estilo é moi orgánico, incorporando elementos humanos nos seus temas (como palabras, murmurios e respiracións).

## Discografía 
### Álbums 
*S*unrise Projector* (2004, Gammaphone Records)
**Past is Prologue* (2006, Merck Records)
**Dive* (2011, Ghostly International)
**Awake* (2014, Ghostly International)

### EPs
**The Science of Patterns* (2002/2007, independente/Gammaphone)
**Fragments / Ascension* (2013, Ghostly International, split w/ Thievery Corporation)

## Notas 
## Véxase tamén 
### Ligazóns externas 
*Páxina oficial
Cándido Pereiro Trelles

**Cándido Pereiro Trelles**, nado no Porriño, foi un político galego.

## Traxectoria 
Propietario do Teatro-Cine Carrera (que cambiou o seu nome polo de Salón Pereiro en 1932) e da fábrica de gasosas La Louriña, foi concelleiro do Porriño na Segunda República e primeiro tenente alcalde. Logo do triunfo da Fronte Popular foi elixido alcalde do Porriño en marzo de 1936. Co golpe de Estado do 18 de xullo de 1936 foi xulgado en Vigo por rebelión militar e foi absolto. Foi multado por difamación en 1943.

## Notas 
## Véxase tamén 
### Bibliografía 
*
Claude Sautet

miniatura|Tumba de Sautet no cemiterio de Montparnasse: Garder le calme devant la dissonance (*Manter a calma fronte á disonancia*)
**Claude Sautet**, nado en Montrouge (Altos do Sena) o 23 de febreiro de 1924 e finado en París o 22 de xullo de 2000 foi un director de cinema francés.

## Traxectoria 
Claude Sautet estudou pintura e escultura antes de comezar a estudar cinema na universidade en París, onde iniciou a súa carreira. O seu primeiro filme, *Bonjour Sourire*, foi rodado en 1955.

O recoñecemento internacional chegoulle en 1969 con *Les Choses de la Vie*, filme que ademais de dirixir tamén escribiu, como o resto dos seus seguintes filmes. O filme foi exhibido no Festival de Cannes, onde foi ben recibido. Tamén serviu para revivir a carreira de Romy Schneider, que volvería a traballar con Sautet en varios filmes.

Algúns dos seus filmes máis aclamados son *Vincent, Paul, François, et les Autres* (1974), *Une histoire simple* (1978), que foi candidato ao Oscar ao mellor filme en lingua non inglesa, *Un cœur en hiver* (1993) e *Nelly et Monsieur Arnaud* (1996). Estes dous últimos foron protagonizados por Emmanuelle Béart.

Faleceu a causa dun cancro no 2000.

## Filmografía 
### Director 
* *Bonjour sourire* (1955)
* *Classe tous risques* (1960)
* ''L'arme à gauche* (1965)
* *Les choses de la vie* (1970)
* *Max et les ferrailleurs* (1971)
* *César et Rosalie* (1972)
* *Vincent, François, Paul et les autres* (1974)
* *Mado* (1976)
* *Une histoire simple* (1978)
* *Un mauvais fils* (1980)
* *Garçon!* (1983)
* *Quelques jours avec moi* (1988)
* *Un cœur en hiver* (1991)
* *Nelly et Monsieur Arnaud* (1995)

### Guionista 
* *Les Yeux sans visage* (1959), dirixido por Georges Franju (tamén primeiro axudante)
* *Symphonie pour un massacre* (1963), dirixido por Jacques Deray
* *Peau de banane* (1963), dirixido por Marcel Ophüls
* *L'Âge ingrat* (1964), dirixido por Gilles Grangier
* *Échappement libre* (1964), dirixido por Jean Becker
* *La Vie de château* (1965), dirixido por Jean-Paul Rappeneau
* *Mise à sac* (1967), dirixido por Alain Cavalier
* *Borsalino* (1970), dirixido por Jacques Deray
* *Les Mariés de l'an II* (1971), dirixido por Jean-Paul Rappeneau
* *Mon ami le traître* (1988), dirixido por José Giovanni
* *Intersection'' (1994), dirixido por Mark Rydell

## Notas 
## Véxase tamén 
### Ligazóns externas 
* 
* Senses of Cinema: Great Directors Critical Database
Campionato Mundial de Turismos

[miniatura|Carreira do ano 2006 en [Curitiba.]]
O **Campionato Mundial de Turismos** (en , e abreviadamente **WTCC**) é unha competición internacional de automobilismo disputada con automóbiles de turismo que está organizada pola Federación Internacional do Automóbil. Actualmente é a terceira competición de máis importancia organizada pola FIA, logo da Fórmula 1 e Fórmula E e do Campeinato do Mundo de Rally (WRC).

Noss últimos anos, as marcas participantes neste campionato foron BMW, Chevrolet, Lada, SEAT e Honda. Os automóbiles teñen que ser do Segmento C ou D e deben cumprir coa homologación Super 2000.

A finais do ano 2013, Citroën anunciou que competiría na tempada 2014. Actualmente, o WTCC dispútano catro marcas de coche diferentes: Citroën co Citroën C-Elysée, Chevrolet co Chevrolet Cruze, Honda co seu Honda Civic IX e a marca rusa Lada co Lada Granta.

## Historia 
[miniatura|Saída da carreira do [Xapón de 2012.]]
O WTCC naceu no ano 1987 como unha competición concorrente ao Campionato Europeo de Turismos (ETCC) na que corrían automóbiles coa homologación Grupo A. O seu calendario constaba de carreiras de a-lo menos 500&nbsp;km, entre elas as 24 Horas de Spa e os 1000 km de Bathurst. A competición converteuse en demasiado cara e desapareceu no mesmo ano da súa aparición.

Dende o ano 1993 até o ano 1995, dada a popularidade da categoría Superturismo, a FIA organizou a Copa Mundial de Turismos (en inglés: Touring Car World Cup), un evento anual para pilotos de turismos de competicións nacionais de turismos de todo o mundo. A edición 1996, que tería lugar en Österreichring, pero cancelouse.

Entre os anos 1995 e 1996, organizouse o Campionato Internacional de Turismos (International Touring Car Championship, en lingua inglesa), como evolución d Deutsche Tourenwagen Meisterschaft, categoría de turismos alemá que adquirira unha gran popularidade no continente europeo. Esta competición reunía aos diferentes corredores das categorías de turismos máis importantes de Europa. Ambas edicións quedaron en poder de pilotos alemáns, sendo Bernd Schneider o seu primeiro campón e Manuel Reuter o último en 1996. A suba dos custos de manutención dos vehículos, fixo que as principais marcas que corrían como Alfa Romeo, BMW ou Opel deixaran o campionato do 1997, deixando soamente a Mercedes-Benz, que cancelou todo. Anos máis adiante, o DTM renaceu no 2000 sendo bautizado como Deutsche Tourenwagen Masters.

No 2001, o ETCC reanudouse co apoio da FIA. Por petición dos fabricantes interesados, para a tempada 2005 converteuse nun campionato mundial e foi nomeado WTCC.

## Circuítos 
## Campións 
## Véxase tamén 
### Ligazóns externas 
* Web oficial do campionato
Estación de Vitoria

A **estación de Vitoria-Gasteiz** é unha estación de tren de Adif situada na cidade de Vitoria, no País Vasco. É a principal estación da provincia de Áraba, con máis de 500.000 viaxeiros en 2010. Ten servizos de longa e media distancia operados por Renfe.

## Situación ferroviaria 
A estación atópase no punto quilométrico 492,353 da liña radial Madrid-Hendaia a unha altura de 528,6 metros sobre o nivel do mar.

## Historia 
O ferrocarril chegou á entón pequena cidade de Vitoria en 1862 coa apertura do tramo Miranda de Ebro-Altsasu da liña férrea que unía Madrid coa fronteira francesa. Para a ocasión construíuse unha pequena estación por Letourneur, enxeñeiro francés responsable da construción da propia liña e que en 1864 construiría tamén a estación de Donostia.

En 1889 abriuse un novo tramo de vías, esta vez de ancho métrico, que unía Vitoria con Leintz-Gatzaga e que foi posteriormente completado con máis tramos. A explotación destas liñas corría a cargo do Ferrocarril Vasco-Navarro e operaba desde unhas pequenas instalacións ata a construción da estación de Vitoria-Norte en 1914. O 31 de decembro de 1967 a liña foi pechada ao tráfico.

En 1989, o Goberno de España e o Goberno autonómico vasco chegaron a un acordo para poñer en marcha o Y vasco, unha liña de alta velocidade que enlazará as tres capitais vascas. As obras iniciáronse en 2006. Por outra banda, Vitoria verase tamén conectada á rede de alta velocidade grazas á liña Venta de Baños-Burgos-Vitoria, para o que se prevé un soterramento das vías coa construción dun túnel de 6,8&nbsp;km e dunha nova estación baixo o Parque de Arriaga. A estación contará con seis vías pasantes que se atoparían a 17 metros de profundidade. O custo total do soterramento do tren en Vitoria ascende a 476 millóns de euros. Nesta estación terá lugar a unión desta liña de alta velocidade co Y vasco.

## A estación 
250px|miniatura|Plataformas da estación
A actual estación de Vitoria-Gasteiz foi construída en 1934 substituíndo á pequena estación de Letourneur. É un edificio sinxelo, situado no centro da cidade e formado por varias estruturas encostadas de diferente altura. Unha serie de arcos que dan lugar a portas e xanelas serven como elemento decorativo.

Conta con dúas plataformas, unha lateral e outra central, ás que acceden tres vías. Outras catro vías son utilizadas como vías de servizo. Antigamente a estación dispoñía dunha oitava vía, pero foi parcialmente retirada para permitir así a ampliación da plataforma lateral. Os cambios de plataforma realízanse por un paso subterráneo.

Conta cunha zona PAC (punto de información ao cidadán), venda de billetes, atención ao cliente, aseos e cafetería. Todo o recinto está equipado con servizos adaptados para as persoas con minusvalía. No exterior existe un aparcadoiro situado fronte ao edificio, unha parada de taxi e outra de autobuses urbanos.

## Servizos ferroviarios 
### Longa distancia 
*Actualizado a 26 de xuño de 2016.*

### Media distancia 
*Actualizado a 26 de xuño de 2016.*

## Notas 
## Véxase tamén 
### Ligazóns externas 
*Información na páxina web de Adif
YOLO

**YOLO** é un acrónimo de orixe inglesa, que significa **"you only live once"** ("só vives unha vez"). Foi popularizada a raíz de ser empregado polo rapeiro Drake en 2011, aínda que historicamente semella atribuída a Mae West.

Na década dos 2010 converteuse nunha expresión amplamente empregada pola mocidade, sobre todo en países anglófonos e en Internet, e sendo habitualmente empregada coma sinónimo da expresión *"carpe diem"*. O actor Zac Efron ten unha tatuaxe con este lema.

## Notas
## Véxase tamén
### Outros artigos
* Cultura popular
O noso último verán en Escocia

***O noso último verán en Escocia*** (en ) é un filme británico da BBC protagonizado por David Tennant, Rosamund Pike e Billy Connolly. Foi rodado en Glasgow e nas Terras Altas de Escocia entre o 27 de xuño e o 2 de agosto de 2013.

Foi estreado no Reino Unido o 26 de setembro de 2014. Estreouse en galego en 14 cines de 8 cidades de Galicia o 29 de maio de 2015. Isto foi posible grazas a unha iniciativa da Xunta de Galicia, da produtora A Contracorriente Films e tamén da Televisión de Galicia. A directora de dobraxe foi Charo Pena e foi traducido por Rosa Moledo.

## Personaxes 
* David Tennant como Doug McLeod
:Voz da dobraxe galega de Antón Olmos.
* Rosamund Pike como Abi McLeod
:Voz da dobraxe galega de Beatriz García.
* Billy Connolly como Gordie McLeod
:Voz da dobraxe galega de Tacho González.
* Celia Imrie como Agnes Chisholm
:Voz da dobraxe galega de Xermana Carballido.
* Ben Miller como Gavin McLeod
:Voz da dobraxe galega de Luís Iglesia.
* Emilia Jones como Lottie McLeod
:Voz da dobraxe galega de Ana Ouro.
* Amelia Bullmore como Margaret McLeod
:Voz da dobraxe galega de Charo Pena.
* Annette Crosbie como Doreen
:Voz da dobraxe galega de Carmen Rodríguez.
* Lewis Davie como Kenneth McLeod
:Voz da dobraxe galega de Gaspar Somoza.
* Ben Presley como PC McLuhan
* Jake D'Arcy
* Bobby Smalldridge como Mickey McLeod
:Voz da dobraxe galega de Tere Santamaría.
* Alexia Barlier como Françoise Dupré
* Ryan Hunter como Frazer

## Notas 
## Véxase tamén 
### Outros artigos 
* Lista de títulos con versión en galego nas plataformas de streaming
### Ligazóns externas 
* 
* Ficha en RottenTomatoes
Lacus

Na xeoloxía planetaria, reciben o nome de **lacus** , lagos ou pequenas planicies de albedo escuro cuns bordos pouco recortados que existen nos astros (exceptuando a Terra) do Sistema Solar, no caso da lúa de Saturno, Titán, estas pequenas chairas serían lagos de hidrocarburos, achegándose así máis ó que en realidade significa o termo *lago* na nosa lingua.

## Notas
Macula

Na xeoloxía planetaria, reciben o nome de **macula** (*plural: maculae*, palabra procedente do latín que significa *mancha, manchas*), grandes manchas de albedo escuro de formas ás veces un pouco irregulares, que existen nos astros (exceptuando a Terra) do Sistema Solar.

## Notas
Patera

Reciben o nome de **patera** (plural:**paterae**) en xeoloxía planetaria os cráteres (excluíndo os de impacto) irregulares ou un cráteres complexos con ladeiras con chanzos, que existen nos astros (exceptuando a Terra) do Sistema Solar; aínda que este termo pode ser usado para referirse a este accidente xeolóxico nun variado número de astros, na práctica o termo está case monopolizado polos *paterae* da lúa de Xúpiter, Ío.

## Listaxe de paterae
Salvo especificado o contrario, en Ío:
* Ah Peku Patera
* Amaterasu Patera
* Asha Patera
* Babbar Patera
* Dazhbog Patera
* Estan Patera
* Fuchi Patera
* Gish Bar Patera
* Kami-Nari Patera
* Kinich Ahau Patera
* Loki Patera
* Manua Patera
* Maui Patera
* Mithra Patera
* Monan Patera
* Pillan Patera
* Prometheus Patera
* Pyerun Patera
* Ra Patera
* Reiden Patera
* Sacajawea Patera (Venus)
* Sachs Patera (Venus)
* Shango Patera
* Svarog Patera
* Tawhaki Patera
* Thomagata Patera
* Tupan Patera
* Tvashtar Paterae
* Viracocha Patera

## Notas
Teatro romano de Cartaxena

O **teatro romano de Cartaxena** é un teatro de época romana, construído entre os anos 5 e 1 a. C. na cidade de Cartago Nova, actual Cartaxena.

Tiña capacidade para uns 7.000 espectadores, e estivo en uso ata o século III, a partir do cal se superpuxeron varias edificacións. En 1988 foi descuberto polo arqueólogo da Universidade de Murcia Sebastián Ramallo Asensio e as escavacións dirixidas por el lograron preparar o teatro para poder ser visitado no marco do Museo do Teatro Romano. O 21 de xaneiro de 1999 foi declarado Ben de Interese Cultural na categoría de monumento.
Atheresthes stomias

***Atheresthes stomias*** é unha especie de peixe teleósteo da orde dos pleuronectiformes, suborde dos pleuronectoideos, familia dos pleuronéctidos, subfamilia dos pleuronectinos, coñecida en galego como **palmeta do Pacífico**.

## Taxonomía 
A especie foi descrita en 1880 polos ictiólogos norteamericanos David Starr Jordan e Charles Henry Gilbert, baixo o nome de *Platysomatichthys stomias*.

## Características 
As principais características morfolóxicas desta especie son:
* Corpo ovalado, deprimido, de perfil romboidal (sobre todo polas aletas dorsal e anal, que son máis altas na rexión central do corpo), que pode alcanzar como máximo os 84 cm de lonxituse, aínda que os espécimes capturados non pasan dos 50 cm. O seu peso máximo rexistrado foi de 8,6 kg. entre os 67° N e os 35° N, e entre os 162° L e os 122° O, no Pacífico norte, desde o mar de Bering até a baía de San Pedro, en California, pasando polas costas de Rusia, Alasca, Canadá e boa parte dos Estados Unidos.

Os exemplares adultos encóntranse en fondos areosos e lamacentos. que non se comercializan como alimento humano.

; Reprodución
Os machos alcanzan a madurez sexual cando miden de 28 a 34 cm, e as femias cando acadan entre os 36,8 e os 39 cm.

## Pesca 
A palmeta do Pacífico péscase na súa área de distribución (Noroeste do Pacífico).

## Notas 
## Véxase tamén 
### Bibliografía 
* Lahuerta Mouriño, F. e Vázquez Álvarez, F. X. (2000): *Vocabulario multilingüe de organismos acuáticos*. Santiago de Compostela: Xunta de Galicia / Termigal. ISBN 84-453-2913-8.
* Nelson, Joseph S. (2006): *Fishes of the World*. Nova York: John Wiley & Sons, Inc. ISBN 0-471-25031-7.
* van der Land, J.; Costello, M. J.; Zavodnik, D.; Santos, R. S.; Porteiro, F. M.; Bailly, N.; Eschmeyer, W. N. & Froese, R. (2001): "Pisces", en: Costello, M. J. et al., eds. *European register of marine species: a check-list of the marine species in Europe and a bibliography of guides to their identification*. París: Muséum national d'Histoire naturelle. Collection Patrimoines Naturels, **50**: 357-374. ISBN 2-85653-538-0.

### Outros artigos 
* Pleuronectiformes
* Pleuronéctidos
* *Atheresthes*
* *Atheresthes evermanni*

### Ligazóns externas 
* *Atheresthes stomias* en Encyclopedia of Life.
* *Atheresthes stomias* no NCBI.
* Imaxes de *Atheresthes stomias* en FishBase.
Anoeta

**Anoeta** é un municipio de Guipúscoa, no País Vasco. Pertence á comarca de Tolosaldea e atópase no val medio do río Oria.

Tiña en 2014 unha poboación de 1.893 habitantes. A principal actividade económica é o industrial: existen modernas industrias de construcións metálicas, dedicadas principalmente á maquinaria do papel e os seus complementos.

No casco deste municipio destaca a Igrexa de San Xoán Bautista, edificio do século XVI, con remodelacións no XVII e XVIII, cuberto con bóvedas de crucería. Conta tamén a localidade coa Casa-Torre de Ateaga, magnífico casarío con escudo de armas.

As súas festas patronais celébranse o día do Corpus Christi. Tamén se celebran as de San Xoán, o 24 de xuño.

## Véxase tamén 
### Ligazóns externas
Mendizorrotza

250px|miniatura|Vista aérea de Mendizorrotza.
**Mendizorrotza** é un barrio da cidade de Vitoria, no País Vasco. A súa poboación en 2010 era de 4.799 habitantes.

A súa tradución aproximada do éuscaro sería a de «monte afiado» ou «o pico do monte». Coñécese tamén como El Batán, polo río homónimo que pasa polo barrio. A súa arteria principal é a rúa Salbaterrabide (camiño de Salvatierra).

Nel atópanse o palacio de Ajuria Enea, residencia oficial do lehendakari do Goberno Vasco, e o estadio de Mendizorrotza, onde xoga os seus partidos o Deportivo Alavés. Outros lugares e edificios destacados son os montes Mendizabala e Mendizorrotza, o instituto Mendizabala e a escola oficial de idiomas.

## Notas
Bothus guibei

***Bothus guibei*** é unha especie de peixe teleósteo da orde dos pleuronectiformes, suborde dos pleuronectoideos e familia dos bótidos,

## Características 
* Corpo ovalado, sinistro (cos dous ollos situados á esquerda).
* Ollos grandes, moi separados entre si, o superior algo atrasado con rspecto ao inferior.
* Pode alcanzar os 28,6&nbsp;cm de lonxitude.

Distribúese polo Atlántico oriental, nas costas de Guinea Ecuatorial (incluínda a illa de Annobón, e o golfo de Biafra. Rexistrouse tamén na illa de San Tomé.

## Pesca 
*Bothus guibei* é unha especie comestíblel e péscase na área do Atlántico centro-leste.

## Notas 
## Véxase tamén 
### Bibliografía 
* Aldebert, Y.; M. Desoutter and J.-C. Quéro (1990): "Bothidae". En J. C. Quéro, J. C. Hureau, C. Karrer, A. Post and L. Saldanha, eds. *Check-list of the fishes of the eastern tropical Atlantic (CLOFETA)*. Vol. 2. pp.&nbsp;1027–1036. JNICT, Lisboa; SEI, París; e UNESCO, París. 
* Lahuerta Mouriño, Fernando e Francisco X. Vázquez Álvarez (2000): *Vocabulario multilingüe de organismos acuáticos*. Santiago: Xunta de Galicia / Termigal. ISBN 84-453-2913-8.
* Nelson, Joseph S. (2006): *Fishes of the World*. Nova York: John Wiley & Sons, Inc. ISBN 978-0-471-25031-7.
* van der Land, J.; Costello, M.J.; Zavodnik, D.; Santos, R.S.; Porteiro, F.M.; Bailly, N.; Eschmeyer, W.N.; Froese, R. (2001): "Pisces", en: Costello, M. J. *et al.*, eds. *European register of marine species: a check-list of the marine species in Europe and a bibliography of guides to their identification*. Collection Patrimoines Naturels, *50*: pp.&nbsp;357–374.

### Outros artigos 
* Pleuronectiformes
* Bótidos

### Ligazóns externas 
* *Bothus guibei* en Encyclopedia or Life.
Mestalla

**Mestalla** é un barrio da cidade de Valencia (España), pertencente ao distrito do Pla del Real. Está situado no centro da cidade e limita o norte con Ciutat Universitària, ao leste con Amistat, Albors, Camí Fondo e Penya-roja, ao sur co Pla del Remei e Gran Via e ao oeste con Exposició. A súa poboación en 2009 era de 15.235 habitantes.

Nel atópase o Estadio de Mestalla, no que xoga os seus partidos o Valencia Club de Fútbol.

## Notas 
## Véxase tamén 
### Ligazóns externas 
* Plano de Mestalla na web do Concello de Valencia